CELEX: C2006/143/19
Language: fi
Date: 2006-06-17 00:00:00
Title: Asia C-274/04: Yhteisöjen tuomioistuimen tuomio (ensimmäinen jaosto)  6.4.2006  (Finanzgericht Hamburgin esittämä ennakkoratkaisupyyntö) — ED & F Man Sugar Ltd v. Hauptzollamt Hamburg-Jonas (Maatalous — Asetus (ETY) N:o 3665/87 — Vientituki — Seuraamuksen soveltaminen sen jälkeen, kun tuen takaisinperintää koskeva päätös on tullut lainvoimaiseksi — Mahdollisuus tutkia seuraamusta koskeva päätös uudelleen)

17.6.2006   
            
            
               FI
            
            
               Euroopan unionin virallinen lehti
            
            
               C 143/10
            
         Yhteisöjen tuomioistuimen tuomio (ensimmäinen jaosto) 6.4.2006 (Finanzgericht Hamburgin esittämä ennakkoratkaisupyyntö) — ED & F Man Sugar Ltd v. Hauptzollamt Hamburg-Jonas
   (Asia C-274/04) (1)
   
   (Maatalous - Asetus (ETY) N:o 3665/87 - Vientituki - Seuraamuksen soveltaminen sen jälkeen, kun tuen takaisinperintää koskeva päätös on tullut lainvoimaiseksi - Mahdollisuus tutkia seuraamusta koskeva päätös uudelleen)
   (2006/C 143/19)
   Oikeudenkäyntikieli: saksa
   Ennakkoratkaisua pyytänyt tuomioistuin
   Finanzgericht Hamburg
   Pääasian asianosaiset
   
      Kantaja: ED & F Man Sugar Ltd
   
      Vastaaja: Hauptzollamt Hamburg-Jonas
   Oikeudenkäynnin kohde
   Ennakkoratkaisupyyntö — Finanzgericht Hamburg — Maataloustuotteiden vientitukien järjestelmän soveltamista koskevista yhteisistä yksityiskohtaisista säännöistä 27 päivänä marraskuuta 1987 annetun komission asetuksen (ETY) N:o 3665/87 (EYVL L 351, s. 1), sellaisena kuin se on muutettuna 2.12.1994 annetulla komission asetuksella (ETY) N:o 2945/94 (EYVL L 310, s. 57), 11 artiklan 1 ja 3 kohdan tulkinta — Sovellettavaa suurempaa tukea koskevan hakemuksen seuraamukset — Kansallisten viranomaisten ja/tai tuomioistuinten mahdollisuus tutkia perusteettomasti maksettujen määrien takaisinperimistä koskeva lopullinen päätös viejän hakiessa muutosta päätökseen, jolla sille on määrätty seuraamus — Yhteisön oikeuden virheellinen tulkinta
   Tuomiolauselma
   Maataloustuotteiden vientitukien järjestelmän soveltamista koskevista yhteisistä yksityiskohtaisista säännöistä 27 päivänä marraskuuta 1987 annetun komission asetuksen (ETY) N:o 3665/87, sellaisena kuin se on muutettuna 2.12.1994 annetulla komission asetuksella (EY) N:o 2945/94, 11 artiklan 1 kohdan ensimmäistä alakohtaa on tulkittava siten, että kansallisilla viranomaisilla ja tuomioistuimilla on kyseisen säännöksen nojalla tehdystä seuraamusta koskevasta päätöksestä tehtyä valitusta käsitellessään oikeus tutkia, onko viejä hakenut edellä mainitussa säännöksessä tarkoitettua sovellettavaa suurempaa tukea, riippumatta siitä, että kyseisen artiklan 3 kohdan ensimmäisessä alakohdassa tarkoitettu takaisinperimistä koskeva päätös on tullut lainvoimaiseksi ennen seuraamusta koskevan päätöksen tekemistä.
   
      (1)  EUVL C 228, 11.9.2004.